Държавен вестник, бр. 103, 2025 г., стр. 79

БРОЙ  103	
Д Ъ Р Ж А В Е Н  В Е С Т Н И К 	
СТР.  79   
1. Изисквания към кандидатите 
1.1. Изисквания към кандидатите за входящо минимално образователно и/или входящо 
квалификационно равнище за придобиване на степени на професионална квалификация съгласно 
Закона за професионалното образование и обучение. 
За придобиване на първа, втора и трета степени на професионална квалификация по 
професията „Стопанисване на горите“ от Списъка на професиите за професионално образование 
и обучение, утвърден от министъра на образованието и науката със Заповед № РД09-2230 от 
09.08.2024 г., изискванията за входящото минимално образователно равнище към кандидатите са: 
1.1.1. За придобиване на първа степен на професионална квалификация   
 
за лица, навършили 16 години – завършен начален етап на основно образование или 
успешно завършен курс за ограмотяване, организиран от училища в системата на 
предучилищното и училищното образование по реда на Закона за насърчаване на 
заетостта или на Закона за предучилищното и училищното образование или 
валидирани компетентности за начален етап на основно образование по чл. 167, ал. 1, 
т. 4 от Закона за предучилищното и училищното образование. 
1.1.2. За придобиване на втора степен на професионална квалификация:  
 
за лица, навършили 16 години – завършен първи гимназиален етап.  
1.1.3. За придобиване на трета степен на професионална квалификация 
 
за ученици - завършено основно образование; 
 
за лица, навършили 16 години – придобито право за явяване на държавни зрелостни 
изпити или завършено средно образование. 
Изискването за входящо квалификационно равнище при продължаващо професионално 
обучение за придобиване на първа, втора и трета степен на професионална квалификация е 
придобита квалификация съответно по част от професията, първа или втора степен на 
професионална квалификация по същата професия. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. Описание на професията 
2.1. Първа степен на професионална квалификация по професията 
Лицата придобили първа степен на професионална квалификация по професията 
„Стопанисване на горите“, имат възможност да работят в предприятия с дейност в областта на 
горското стопанство – държавни горски и ловни стопанства, горски кооперации, общински 
служби, физически и/или юридически лица, разсадници за горски и декоративни дървесно-
храстови видове, дендрариуми и други предприятия и организации, занимаващи се със създаване, 
отглеждане, добив и транспорт на горски и/или декоративни дървесно-храстови видове. 
Извършват типични рутинни дейности, свързани с провеждането на лесокултурни мероприятия, 
маркиране, експедиране на добита дървесина, ловностопански дейности, както и други дейности, 
свързани с опазването и стопанисването на горските територии и дейности, пряко свързани с 
продукти от тях. Трудовото място е предимно на открито. В своята работа работникът в горското 
стопанство използва различни уреди и инструменти: ръчни инструменти за почвоподготовка, за 
бране и добиване на горски семена, плодове и резници, за изваждане и садене на фиданки, за 
сеене. Боравене и експлоатация с инсталации за напояване, машини, съоръжения и инструменти 
за добиване, сеч и първична обработка на дървесни материали; машини и съоръжения за 
извозване, товарене, разтоварване и рампиране на дървените материали; гориво-смазочни 
материали, сушилни, биотехнически съоръжения. Изпълнява своите трудови задължения в 
съответствие с действащата законова и подзаконова нормативна уредба. 
При изпълнение на някои дейности се налага работа с химически вещества, като торове, 
препарати за растителна защита и други, което изисква използването на специална работна